cyanic-selkie/wikianc huggingface dataset:
Proxima Centauri b
Emotähti
Planeetta kiertää M-tyypin punaista kääpiötähteä Proxima Centauria. Tähden massa on 0,12  M☉ ja säde 0,14  R☉. Sen pintalämpötila on 3042 K  ja se on 4,85 miljardia vuotta vanha. Aurinko on 4,6 miljardia vuotta vanha  ja sen pintalämpötila on 5778 K. Proxima Centaurin pyörähdysaika akselinsa ympäri on ~83 päivää, ja sen valoteho on noin 0,0015  L☉.
Tähden magnitudi eli kuinka kirkkaalta se näyttää Maasta katsottuna, on 11,13. Vaikka se on lähin tähti Auringosta, se ei näy paljaalla silmällä Maasta alhaisen kirkkautensa takia.
Kiertorata
Proxima Centauri b:n kiertoaika emotähden ympäri on 11,186 päivää ja sen radan isoakselin puolikkaan etäisyys on noin 0,05 astronomista yksikköä (AU), eli Maa on 20 kertaa kauempana omasta emotähdestään Auringosta. Aurinkokunnan planeetoista lähimpänä Aurinkoa on Merkurius, jonka isoakselin puolikas on 0,39 AU. Proxima b vastaanottaa emotähdestään noin 65 % siitä määrästä säteilyä, jonka Maa saa Auringosta. Proxima Centauri b saa kuitenkin noin 400 kertaa enemmän röntgensäteilyä kuin Maa saa.
Elinkelpoisuus
pienoiskuva|275x275px|Taiteilijan näkemys Proxima Centauri b:stä kuvattuna maankaltaisena planeettana. Proxima b:n elinkelpoisuuden tietämiseksi ei ole riittävästi tietoja.
Eksoplaneetan ilmoitettiin kiertävän elinkelpoisella vyöhykkeellä. Tällöin Proximalla voisi olla nestemäistä vettä ja elämää, jos se olisi oikeanlainen: pinta, ilmakehä ja pyöriminen olisivat elämälle sopivia. Proxima b kiertää varsin lähellä elinkelpoisen vyöhykkeen sisärajaa, ja sen tasapainolämpötila on −39 °C. Proximan elinkelpoinen vyöhyke on noin 0,0423–0,0816 AU:n päässä keskustähdestä.
Sen emotähti on punainen kääpiö, jonka massa on noin kymmenesosa Auringon massasta. Siksi sellaiset tähdet kuin Proxima Centauri voivat elää jopa 3–4 biljoonaa vuotta, 300–400 kertaa pidempään kuin Aurinko.
Planeetta on niin lähellä tähteään, että se voisi olla vuorovesilukkiutunut, – tila, jossa kiertoradalla ei tapahdu liikemäärämomentin siirtymistä planeetan ja sen emotähden välillä. Jos sen kiertoradan eksentrisyys on 0, tämä voisi johtaa lukkiutumiseen, jossa yksi paahtavan kuuma puoli pysyvästi osoittaa kohti tähteä, kun taas vastakkaisella puolella on pysyvästi pimeää ja kylmää. Kuitenkin näiden kahden äärimmäisen alueen välillä olisi elinkelpoinen alue, nimeltään terminaattori, jossa lämpötila voi olla sopiva (noin 273  K (0 °C)), mikä mahdollistaa nestemäisen veden olemassaolon. Proxima Centauri b:n kiertoradan eksentrisyys ei ole varmuudella tiedossa, vain se että on alle 0,35; mahdollisesti tarpeeksi korkea tuottamaan 3:2 vuorovesilukkiutumisen samanlaisena kuin planeetta Merkuriuksella on Auringon kanssa. Euroopan eteläinen observatorio ennustaa, että paljon lauhkeampi ympäristö olisi seurauksena tällaisesta kokoonpanosta keskimääräisen lämpötilan ollessa samanlaisia kuin Maan päällä. Lisäksi paljon suurempi osa planeetasta voi olla elinkelpoista, jos se tukee tarpeeksi paksua ilmakehää, joka siirtää lämpöä poispäin tähdestä. Proxima aiheuttaa Proxima b:hen 400 kertaa suuremman lyhytaaltoisen säteilyn, kuin mitä Aurinko maahan.
Löytyminen
Ensimmäiset merkit eksoplaneetasta Proxima Centauri b kaltaisten ominaisuuksien kanssa havaitsi Mikko Tuomi, joka työskentelee Britanniassa Hertfordshiren yliopistossa. Hän päätteli asian arkistotiedoista, jotka koskevat Proxima Centaurin liikkumista. Vahvistaakseen uuden, Proxima Centauria kiertävän, eksoplaneetan mahdollisen löydön ESO käynnisti Pale Red Dot hankkeen tammikuussa 2016. 24.8.2016 Proxima Centauri b:n olemassaolo vahvistettiin Euroopan eteläisessä observatoriossa, ja tutkimusryhmää johti Guillem Anglada-Escudé Queen Maryn yliopistosta. Löytö raportoitiin Naturessa. Mittaukset suoritettiin käyttämällä kahta spektrografia, HARPS ESO 3,6 m teleskoopilla La Silla-Observatoriolla ja UVES 8-metrisellä erittäin isolla teleskooppilla. Ensimmäinen osoitus planeetasta löydettiin vuonna 2013. Emotähden säteisliikkeen korkein nopeus yhdistettynä kiertoaikaan mahdollisti pienimmän massan laskemisen eksoplaneetalle. Virheellisen positiivisen tuloksen todennäköisyys on pienempi kuin yksi kymmenestä miljoonasta.
Uutiset ESO:n löydöstä vuotivat Der Spiegelille, joka julkaisi sen 12.8.2016, ja huhu levisi nopeasti. Euroopan eteläinen observatorio kiisti osallisuutensa vuotoon ja kieltäytyi kommentoimasta löytöä ennen virallista ilmoitusta 24.8.2016.
Ahti Lappi
Ahti Ensio Lappi (s. 7. heinäkuuta 1941 Vaasa) on suomalainen eversti, joka toimi muun muassa Rovaniemen Ilmatorjuntapatteriston komentajana ja ilmatorjuntatarkastajana.
Tappi
Tappi voi tarkoittaa ainakin seuraavia:
Ahti Lappi
Henkilöhistoria ja sotilasura
Lappi syntyi Matti Lapin ja Elna Haution perheeseen. Hänen puolisonsa vuodesta 1965 on Astrid Wiklund.
Lappi ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1975, everstiluutnantiksi 1982 ja everstiksi 1988.
Teoksia
Teos Ilmatorjunta kylmässä sodassa (2003) sai kenraali Hannes Ignatiuksen kadettisäätiön kunniapalkinnon vuonna 2004.
Kari Joutsamo
Kari Juhani Joutsamo (28. marraskuuta 1946 Ruokolahti – 17. tammikuuta 2001 Kaarina) oli suomalainen juristi ja Helsingin yliopiston eurooppaoikeuden professori. Hän oli Suomen ensimmäinen eurooppaoikeuden tutkija ja opettaja.
Kari Joutsamo väitteli oikeustieteen tohtoriksi Turun yliopistossa vuonna 1979. Hänen integraatiojuridiikkaa käsitellyt väitöskirjansa The role of preliminary rulings in the European communities oli ensimmäinen alallaan Suomessa. Joutsamo toimi Turun yliopiston oikeustieteellisessä tiedekunnassa assistenttina 1978–1981, dosenttina 1979–1983 ja apulaisprofessorina vuodesta 1983 alkaen. Hän julkaisi jo 1980-luvun alussa Euroopan integraation juridiikkaa käsitelleitä artikkeleita Lakimies-lehdessä. Hän kirjoitti myös Eurooppa-Instituutin julkaisusarjaan ja Eurooppa-Instituutti Bulletiniin. Vuonna 1995 Joutsamo nimitettiin Helsingin yliopiston eurooppaoikeuden professoriksi viisivuotiskaudeksi.
Puistotiainen
Puistotiainen (Baeolophus bicolor) on tiaisten heimoon kuuluva yleinen pohjoisamerikkalainen varpuslintu.
Koko ja ulkonäkö
Linnun pituus on 15–17 cm ja paino keskimäärin 21 g. Se on päältä harmaanruskea ja vatsapuolelta vaalea, sillä on kapea töyhtö ja punertavat kupeet. Sukupuolet ovat samanvärisiä.
Esiintyminen
Puistotiaiset elävät Yhdysvaltain itäosassa ja Kanadan kaakkoisosassa noin kolmen miljoonan neliökilometrin alalla. Populaatio on kooltaan noin 12 miljoonaa yksilöä. Laji on paikkalintu, joka on suuresti runsastunut 1940-luvulta lähtien ja levittäytynyt mantereen itärannikolle ja kohti pohjoista.
Elinympäristö
Puistotiaiset asuvat lehti- ja sekametsissä, etenkin soistuneissa jokien ja soiden reunametsissä. Ne ovat yleisiä myös puistoissa, puutarhoissa ja pensaikoissa.
Lisääntyminen
Pesä on puunkolossa, pöntössä tai lähes minkälaisessa kolossa tahansa 1–30 metriä korkealla. Naaras munii 5–8, keskimäärin 6,5 munaa, joita se hautoo 13–17 päivää. Poikaset kuoriutuvat samanaikaisesti ja jättävät pesän lentokykyisinä 17–18 päivää vanhoina. Ne saattavat joskus auttaa vanhempiaan toisen pesyeen poikasten hoidossa myöhemmin kesällä.
Ravinto
Puistotiaisen ruokavalio koostuu hyönteisistä, hämähäkeistä ja muista pienistä selkärangattomista sekä marjoista ja siemenistä.
Korallisammalet
Korallisammalet (Ptilidium) on aitomaksasammaliin kuuluva suku. Siihen kuuluu 2 Suomessa esiintyvää lajia.
Mittelberg
Mittelberg on kunta Itävallassa, Vorarlbergin osavaltion Bregenzin piirikunnassa. Asukkaita kunnassa on 5 033 (31.12.2005) ja väestötiheys on 52 as./km². Pinta-alaa Mittelbergillä on 96,82 neliökilometriä. Mittelberg on kuulunut vuodesta 1891 saakka naapurimaa Saksan tullialueeseen eli kunta on Saksan taloudellinen enklaavi. Euron käyttöönottoon saakka Saksan markka oli Mittelbergin virallinen rahayksikkö. Lisäksi kunnalla on sekä Itävallan että Saksan postinumerot.
Kleinwalsertalin alueella vierailee vuodessa tuhansia vierailijoita, ja alue onkin Itävallan kolmanneksi suurin matkailukohde.
Aiheesta muualla
thumb|left|250px|Mittelberg noin vuonna 1900.
Neljän marttyyrin kirkko
Neljän marttyyrin kirkko on ortodoksinen kirkko Réthymnon kaupungissa Kreetan saarella Kreikassa. Se on omistettu Kreetan uusmarttyyreille, jotka olivat Angelis, Manuel, Georgios ja Nikolas.
pienoiskuva|vasen|Kirkon seinä- ja kattomaalauksia. Kreetan uusmarttyyrit teloitettiin Réthymnossa Suuren portin eli Guoran portin lähellä 28. lokakuuta 1824. Nykyisin heitä pidetään kaupungin suojeluspyhinä. Kirkko on rakennettu surmapaikalle, ja sijaitsee nykyisen Neljän marttyyrin aukion (Plateía Tessáron Martýron) laidalla heti Réthymnon vanhankaupungin eteläpuolella. Sen paikalla on ollut aiemmin varhaisempia neljälle marttyyrille omistettuja kirkkoja. Niistä ensimmäisen rakentaminen alkoi vuonna 1905, ja se purettiin vielä keskeneräisenä vuonna 1947. Tämän jälkeen paikalle rakennettiin pienempi kirkko, joka purettiin vuonna 1972. Tämän jälkeen paikalle rakennettiin nykyinen kirkko, joka vihittiin käyttöön 28. joulukuuta 1975.
Kirkkorakennus on kolmilaivainen ja varustettu kupolilla. Sen julkisivussa on kaksi tornia. Kirkko on koristeltu sisältä bysanttilaistyylisillä seinä- ja kattomaalauksilla. Alttarin yhteydessä säilytetään marttyyrien pyhäinjäännöksiä. Kirkon alakerroksessa on pyhittäjä Sabbakselle (Ósios Sávvas) omistettu kappeli.
Neitsyt Marian kuolonuneen nukkumisen katedraali (Neápoli)
Neitsyt Marian kuolonuneen nukkumisen katedraali eli Megáli Panagía (Μεγάλη Παναγία, ”Suuri Neitsyt Maria”) on ortodoksinen kirkko Neápolin kaupungissa Kreetan saarella Kreikassa. Se on Kreetan kirkon Pétran ja Cherrónisoksen hiippakunnan katedraali eli piispanistuin. Katedraali on omistettu Neitsyn Marian kuolonuneen nukkumiselle.
Katedraali on rakennettu aikaisemman Suuren Neitsyt Marian luostarin (Moní Megális Panagías) paikalle. Luostari oli olemassa viimeistään 1600-luvulla ja tuhoutui 1800-luvulla. Tämän jälkeen osmaniviranomaiset antoivat luvan uuden kirkon rakentamiseen. Niin vuonna 1819 rakennettiin pieni Neitsyt Maria Fermalínan (Panagía Fermalína) kirkko, joka sijaitsee heti katedraalin pohjoispuolella. Katedraalin itsensä rakentaminen alkoi vuonna 1889 ja se valmistui taloudellisten ongelmien vuoksi vasta vuonna 1927. Se vihittiin käyttöön 27. syyskuuta kyseisenä vuonna.
Katedraali on itäisen Kreetan suurin kirkko ja hallitsee Neápolin kaupunkikuvaa. Kirkkorakennus on pohjakaavaltaan ristinmuotoinen. Siinä on kupoli ja länsipäässä kaksi tornia. Sisällä kirkossa on puukaiverruksin koristeltu ikonostaasi sekä seinämaalauksia, jotka ovat vuosilta 1962–1965.
Vaasan Jaakoon muistomerkki
thumb|Vaasan Jaakoon muistomerkki ([[Heikki Aitoaho, 2015).]] thumb|Ikolan kasvoreliefi (Lauri Hyppönen, paljastettu 1983). Vaasan Jaakoon muistomerkki on Vaasan Pitkänkadun ja Hietasaarenkadun kulmaan Jaakko Ikolan muistoksi vuonna 2015 pystytetty muistomerkki. Ikola oli toimittaja, kirjailija, pakinoitsija ja kansanedustaja, joka käytti kirjailijanimeä ”Vaasan Jaakkoo”.
Muurimaisen yhdeksän metriä pitkän muistomerkin on suunnitellut arkkitehti Heikki Aitoaho. Teoksen osana oleva Ikolan kasvoja kuvaava korkokuva oli aiemmin vuodesta 1983 lähtien Vaasa Oy:n toimitalon seinässä Pitkäkatu 37:ssä. Tämän korkokuvan mallina on ollut Lauri Hyppösen 1950-luvun alkupuolella Vaasan Lyseon Entiset Oppilaat ry:lle tekemä mitali. Vastaava korkokuva on myös Ikolan muistomerkissä Alahärmässä vuodelta 1987. Teoksessa on myös sanat ”Oottako kuullu”, joita käytettiin Ikolan pakinoiden nimenä (myös pakinakokoelma vuodelta 1921 Oottako kuullu: sen tuhannen prätinöötä Pohjanmaalta). Muistomerkin pystyttämisestä on vastannut Vaasan Jaakoon säätiö.
Pikakirjoituslehti
Pikakirjoituslehti on suomalainen pikakirjoitusta käsittelevä aikakauslehti. Lehteä julkaisee Suomen Pikakirjoittajayhdistys, ja se ilmestyy neljä kertaa vuodessa.
Historia
Pikakirjoituslehti perustettiin vuonna 1888, ja lehti on ilmestynyt siitä lähtien 4–12 kertaa vuodessa, lukuun ottamatta vuosia 1916–1919, jolloin lehteä ei julkaistu ensimmäisen maailmansodan aiheuttamien hankaluuksien takia.
Tristan Jarry
Tristan Jarry (s. 29. huhtikuuta 1995 Surrey, Brittiläinen Kolumbia, Kanada) on kanadalainen jääkiekkomaalivahti. Hän pelaa NHL-seura Pittsburgh Penguinsissa.
Pikakirjoituslehti
Historia
Lehden perustaja ja ensimmäinen toimittaja oli Vilho Sederholm. Sederholmin jälkeen lehden vastaavina toimittajina ovat toimineet muun muassa Maria Colliander, F. W. Kadenius, Kaarlo Kallioniemi, Leo Valkonen, Unto Räty, Jari Niittuinperä, Niklas Varisto sekä vuodesta 2015 lähtien Keijo Kuusisto.
Tristan Jarry
Jarry teki maalin AHL:ssä marraskuussa 2018.
Pyhän Georgioksen katedraali
Pyhän Georgioksen katedraali tai Pyhän Yrjön katedraali voi viitata seuraaviin kirkkoihin:
Hirveä Henri
Hirveä Henri (Horrid Henry) on brittiläinen Francesca Simonin Häijy-Henri-kirjoihin perustuva animaatiosarja, jota alettiin esittää ITV-kanavalla 31. lokakuuta 2006. Suomessa sarjaa on esittänyt Yle TV2.
Sarjan päähahmo on Henri, kepposten tekemisestä pitävä poika. Hänellä on oma kerho, jonka nimi on Purppurajengi.
Esitetyt jaksot (Yle TV2)
1. Jakso: Hirveän Henrin päiväkirja (Horrid Henry's Diary). Esitetty 2.8.2008, 6.1.2009, 28.6.2010 ja 11.7.2011.
2. Jakso: Äksy-Maijan vierailu (Moody Margaret Moves In). Esitetty 9.8.2008, 13.1.2009, 5.7.2010 ja 18.7.2011.
3. Jakso: Koulun myyjäiset (Horrid Henry's School Fair). Esitetty 16.8.2008, 20.1.2009, 12.7.2010 ja 25.7.2011.
4. Jakso: Hirveän Henrin työharjoittelu (Horrid Henry Goes to Work). Esitetty 23.8.2008, 17.2.2009, 9.8.2010 ja 22.8.2011.
5. Jakso: Hirveä Henri ja hammaskeiju (Horrid Henry Tricks the Tooth Fairy). Esitetty 30.8.2008, 27.1.2009, 19.7.2010 ja 1.8.2011.
6. Jakso: Hirveä Henri retkellä (Horrid Henry's Hike). Esitetty 6.9.2008, 3.2.2009, 26.7.2010 ja 8.8.2011.
7. Jakso: Muropakettien otukset (Horrid Henry's Hobby). Esitetty 13.9.2008, 10.2.2009, 2.8.2010 ja 15.8.2011.
8. Jakso: Hirveä Henri ja keittiöhirmu (Horrid Henry and the Demon Dinner Lady). Esitetty 20.9.2008, 24.2.2009, 16.8.2010 ja 29.8.2011.
9. Jakso: Hirveä Henri ja aikakone (Horrid Henry and the Time Machine). Esitetty 27.9.2008, 3.3.2009, 23.8.2010 ja 5.9.2011.
10. Jakso: Hirveän Henrin urheilupäivä (Horrid Henry's Sports Day). Esitetty 4.10.2008, 10.3.2009, 30.8.2010 ja 12.9.2011.
11. Jakso: Hirveän Henrin äkkirikastuminen (Horrid Henry Gets Rich Quick). Esitetty 11.10.2008, 15.6.2009, 6.9.2010 ja 26.9.2011.
12. Jakso: Hirveän Henrin hirmuinen kosto (Horrid Henry's Horrid Revenge). Esitetty 18.10.2008, 22.6.2009, 13.9.2010 ja 3.10.2011.
13. Jakso: Hirveän Henrin halloween (Horrid Henry's Tricks and Treats). Esitetty 25.10.2008 ja 13.12.2010
14. Jakso: Hirveän Henrin kiltti päivä (Horrid Henry's Perfect Day). Esitetty 1.11.2008, 29.6.2009, 20.9.2010 ja 10.10.2011.
15. Jakso: Hirveä Henri ja yllättävä jalkapallofani (Horrid Henry and the Football Fiend). Esitetty 8.11.2008, 6.7.2009, 27.9.2010 ja 17.10.2011.
16. Jakso: Henrin hirveät heput (Horrid Henry's Horrid Heroes). Esitetty 15.11.2008, 13.7.2009, 4.10.2010 ja 24.10.2011.
17. Jakso: Hirveä Henri karkaa kotoa (Horrid Henry Runs Away). Esitetty 22.11.2008, 20.7.2009, 11.10.2010 ja 31.10.2011.
18. Jakso: Hirveän Henrin piilokamera (Horrid Henry's Hideo Video). Esitetty 29.11.2008, 27.7.2009, 18.10.2010 ja 7.11.2011.
19. Jakso: Hirveä Henri kummitustalossa (Horrid Henry's Haunted House). Esitetty 6.12.2008, 3.8.2009, 25.10.2010 ja 14.11.2011.
20. Jakso: Hirveä Henri tietokonenörttinä (Horrid Henry Computer Whizz). Esitetty 13.12.2008, 10.8.2009, 1.11.2010 ja 21.11.2011.
21. Jakso: Hirveän Henrin joulu (Horrid Henry's Christmas). Esitetty 20.12.2008, 8.6.2009, 20.12.2010 ja 19.9.2011.
22. Jakso: Hirveä Henri kumppaneineen akvaariossa (Horrid Henry's Aquarium). Esitetty 27.12.2008, 17.8.2009, 8.11.2010 ja 28.11.2011.
23. Jakso: Hirveän Henrin kotiaskareet (Horrid Henry's Household Chores). Esitetty 3.1.2009, 15.11.2010 ja 5.12.2011.
24. Jakso: Hirveä Henri tanssii balettia (Horrid Henry's Dance Class).Esitetty 10.1.2009, 22.11.2010 ja 12.12.2011.
25. Jakso: Hirveän Henrin keijutanssi (Horrid Henry's Fairy Dance). Esitetty 17.1.2009, 29.11.2010 ja 19.12.2011.
26. Jakso: Hirveä Henri lukutoukkana (Horrid Henry Reads a Book). Esitetty 24.1.2009, 6.12.2010 ja 2.1.2012.
27. Jakso: Hirveä Henri ja karmea lapsenvahti (Horrid Henry and the Bogey Babysitter). Esitetty 31.1.2009 ja 3.1.2011.
28. Jakso: Kuka varasti Silmäpuolen? (Who Stole Mr. Kill?). Esitetty 7.2.2009, 10.1.2011, 18.2.2011 ja 22.2.2011.
29. Jakso: Hirveä Henri uimassa (Horrid Henry Goes Swimming). Esitetty 14.2.2009, 17.1.2011 21.1.2012 ja 25.1.2012.
30. Jakso: Hirveän Henrin synttärit (Horrid Henry's Birthday). Esitetty 21.2.2009, 24.1.2011, 28.1.2012 ja 1.2.2012.
31. Jakso: Hirveä Henri hienossa ravintolassa (Horrid Henry Eats Out). Esitetty 28.2.2009, 31.1.2011, 4.2.2012 ja 8.2.2012.
32. Jakso: Kunnollinen Pekka ryhtyy hirveäksi (Perfect Peter's Horrid Day). Esitetty 7.3.2009, 7.2.2011, 11.2.2012 ja 15.2.2012.
33. Jakso: Hirveä Henri ja päivällisvieraat (Horrid Henry's Dinner Guests). Esitetty 14.3.2009, 14.2.2011, 7.1.2012 ja 11.1.2012.
34. Jakso: Hirveä Henri luokkaretkellä (Horrid Henry's School Trip). Esitetty 21.3.2009 ja 21.2.2011.
35. Jakso: Hirveä Henri sairaana (Horrid Henry's Sick Day). Esitetty 28.3.2009 ja 28.2.2011.
36. Jakso: Hirveä Henri yökylässä (Horrid Henry's Sleepover). Esitetty 4.4.2009 ja 7.3.2011.
37. Jakso: Hirveän Henrin sankariteko (Horrid Henry Trapped!). Esitetty 11.4.2009 ja 14.3.2011.
38. Jakso: Hirveä Henri telttalomalla (Horrid Henry's holiday). Esitetty 18.4.2009 ja 21.3.2011.
39. Jakso: Pekan synttärit (Happy Birthday Peter). Esitetty 25.4.2009 ja 28.3.2011.
40. Jakso: Purppurajengin ja Salaisen kerhon kamppailu (Horrid Henry and the Secret Club). Esitetty 2.5.2009 ja 4.4.2011.
41. Jakso: Hirveän Henrin rokotuskammo (Horrid Henry's Injection). Esitetty 9.5.2009 ja 11.4.2011.
42. Jakso: Hirveän Henrin aikakapseli (Horrid Henry's Time Capsule). Esitetty 16.5.2009 ja 18.4.2011
43. Jakso: Hirveän Henrin uudet lenkkarit (Horrid Henry's New Shoes). Esitetty 23.5.2009 ja 2.5.2011.
44. Jakso: Hirveän Henrin kalsarit (Horrid Henry's Underpants). Esitetty 30.5.2009 ja 9.5.2011.
45. Jakso: Hirveän Henrin uusi opettaja (Horrid Henry and the New Teacher). Esitetty 6.6.2009 ja 16.5.2011.
46. Jakso: Kunnollisen Pekan kosto (Perfect peter's Revenge). Esitetty 13.6.2009 ja 23.5.2011.
47. Jakso: Henri hankkii rahaa (Horrid Henry Makes Some Money). Esitetty 20.6.2009 ja 30.5.2011.
49. Jakso: Henri häissä (Horrid Henry's Wedding). Esitetty 4.7.2009, 13.6.2011 ja 31.12.2011.
50. Jakso: Hirveän Henrin hirveä hamsteri (Horrid Henry's Horrid Hamster). Esitetty 11.7.2009, 20.6.2011, 25.2.2012 ja 29.2.2012.
51. Jakso: Minne Pörrö katosi? (Horrid Henry: Where's Fluffy?). Esitetty 18.7.2009, 27.6.2011 ja 4.1.2012.
52. Jakso: Siivouskilpailu (Horrid Henry Tidies Up). Esitetty 25.7.2009 ja 4.7.2011
1. Jakso: Hirveän Henrin lempipäivä. (Horrid Henry's Favourite Day). Esitettiin 3.3.2012
2. Jakso: Kunnon pojat yökylässä. (Horrid Henry and the Best Boy's Club Sleepover). Esitettiin 10.3.2012
3. Jakso: Hirveän Henrin hikka. (Horrid Henry's Hiccups). Esitettiin 17.3.2012
4. Jakso: Muukalaisten hyökkäys. (Horrid Henry and the Alien Invasion). Esitettiin 24.3.2012
5. Jakso: Karannut koira. (Horrid Henry and the Lost Dog). Esitettiin 31.3.2012
6. Jakso: Hirveä Henri menee töihin. (Horrid Henry Gets a Job). Esitettiin 7.4.2012 7. Jakso: Pekan kirjekaveri. (Perfect Peter's Pen Pal). Esitettiin 14.4.2012
8. Jakso: Hirveä rehtori. (Horrid Henry Horrid Headmaster). Esitettiin 21.4.2012
'''9. Jakso: Nimikilpailu. ' (Horrid Henry and the Name Game''). Esitettiin 28.4.2012
10. Jakso: Sepon syntymäpäivä. (Happy Birthday Steve!). Esitettiin 5.5.2012
11. Jakso: Pekka koviksena. (Perfect Peter Pumps Up). Esitettiin 12.5.2012
13. Jakso: Koulunäytelmä. (Horrid Henry's School Play). Esitettiin 26.5.2012
14. Jakso: Ällöttävä DVD. (Horrid Henry and the Gross DVD). Esitettiin 2.6.2012
15. Jakso: Pekka, poptähti. (Perfect Peter, Popstar). Esitettiin 9.6.2012
16. Jakso: Henrin hajuvesi. (Horrid Henry's Smelly Stuff). Esitettiin 16.6.2012
'''17. Jakso: Henri lähtee kalaan. ' (Horrid Henry Goes Fishing''). Esitettiin 23.6.2012
'''19. Jakso: Suuri ryöstö. ' (Horrid Henry's Heist''). Esitettiin 7.7.2012
'''20. Jakso: Taistelu linnoituksesta. ' (Horrid Henry and the Big Dig''). Esitettiin 14.7.2012
'''21. Jakso: Hirveän Henrin unelmajäätelö. ' (Horrid Henry and the Ice Cream Dream''). Esitettiin 21.7.2012
'''22. Jakso: Koulupukukapina. ' (Horrid Henry and the School Uniform''). Esitettiin 28.7.2012
'''23. Jakso: Salainen yllätys. ' (Horrid Henry's Secret Surprise''). Esitettiin 4.8.2012
'''24. Jakso: Henri sijaisperheessä. ' (Horrid Henry on TV''). Esitettiin 11.8.2012
'''25. Jakso: Henrin kotihipat. ' (Horrid Henry's House Party''). Esitettiin 18.8.2012
'''26. Jakso: Maan onnellisin perhe. ' (Horrid Henry's Happy Family''). Esitettiin 25.8.2012
'''27. Jakso: Henri menee naimisiin. ' (Horrid Henry Gets Married''). Esitettiin 1.9.2012
'''28. Jakso: Koskematon Henri. ' (Horrid Henry: Untouchable''). Esitettiin 8.9.2012
'''29. Jakso: Mikroautomestari. ' (Horrid Henry and the Go Kart''). Esitettiin 15.9.2012
'''30. Jakso: Luonnonsuojelija Henri. ' (Horrid Henry and the Green Machine''). Esitettiin 22.9.2012
'''31. Jakso: Kesäleiri. ' (Horrid Henry's Summer Camp''). Esitettiin 29.9.2012
'''32. Jakso: Kamala kuningas. ' (Horrid Henry: When I'm King''). Esitettiin 6.10.2012
'''33. Jakso: Hirveä oikeudenkäynti. ' (Horrid Henry on Trial''). Esitettiin 13.10.2012
'''34. Jakso: Keksikauppias. ' (Horrid Henry Takes the Biscuit''). Esitettiin 20.10.2012
'''35. Jakso: Henri parturissa. ' (Horrid Henry's Haircut''). Esitettiin 27.10.2012
'''36. Jakso: Henri tähtitoimittajana. ' (Horrid Henry Ace Reporter''). Esitettiin 3.11.2012
'''37. Jakso: Hirveä lapsenlikka. ' (Horrid Henry Changes a Nappy''). Esitettiin 11.11.2012
'''38. Jakso: Isojalan näppyrokko. ' (Horrid Henry Gets Spots''). Esitettiin 18.11.2012
'''39. Jakso: Hirveän Henrin hyvästit. ' (Horrid Henry Says Goodbye''). Esitettiin 25.11.2012
'''40. Jakso: Kiperä kysymys. ' (Horrid Henry and the Gross Question''). Esitettiin 2.12.2012
'''41. Jakso: Hirveä synttärilahja. ' (Horrid Henry and the Birthday Present''). Esitettiin 9.12.2012
'''42. Jakso: Valkoinen joulu. ' (Horrid Henry's Winter Wish''). Esitettiin 16.12.2012
'''44. Jakso: Henri elokuvissa. ' (Horrid Henry Goes to the Movies''). Esitettiin 13.1.2013
'''45. Jakso: Henrin lempikirjailija. ' (Horrid Henry Meets B.B. Silver''). Esitettiin 20.1.2013
'''48. Jakso: Hupijuoksu. ' (Horrid Henry's Fun Run''). Esitettiin 10.2.2013
'''49. Jakso: Merirosvojuhlat. ' (Horrid Henry and the Perfect Pirate Parade''). Esitettiin 17.2.2013
'''50. Jakso: Zombihamsteri. ' (Horrid Henry and the Zombie Hamster''). Esitettiin 24.2.2013
'''51. Jakso: Epärehdit urheilijat. ' (Horrid Henry Takes a Shortcut''). Esitettiin 12.12.2015
Heptapyrgion
Heptapyrgion on bysanttilais- ja osmaniaikainen linna Thessalonikin kaupungissa Kreikassa. Sen sekä kreikan- että turkinkielinen nimi tarkoittavat ”Seitsemää tornia”.
Historia
Heptapyrgionin vanhimmat osat ovat peräisin Theodosius I:n ajalta vuosilta 379–395. Näihin kuuluvat linnan pohjoissivun viisi tornia ja niiden väliset kurtiinimuurit, jotka rakennettiin samaan aikaan kuin Thessalonikin kaupunginmuurit, joiden osaa ne ovat. Linnan eteläsivun viisi tornia ajoitetaan 1100-luvulle. Linnaa on kunnostettu ja rakennettu osittain uudelleen 1300-luvulla.
pienoiskuva|vasen|upright=0.96|Linnaa ulkoa. Heptapyrgion, samoin kuin muu Thessaloniki, tulivat osmanien haltuun vuonna 1430. Tämän jälkeen linna toimi kaupungin osmanijoukkojen päätukikohtana. Linnaan tehtiin muutoksia myös osmanivallan ajalla. Kauden lopulla 1890-luvulla linna muutettiin vankilaksi. Tässä yhteydessä linnan sisällä olleet rakennukset purettiin ja siihen tehtiin vankilakäytön vaatimia muutoksia ja lisärakennuksia. Linna jatkoi vankilana senkin jälkeen, kun Thessalonikista tuli osa Kreikkaa. Se toimi vankilana edelleen 1930-luvun oikeistodiktatuurin aikana sekä Kreikan sotilasjuntan kaudella 1967–1974, jolloin siellä myös kidutettiin ja teloitettiin ihmisiä. Tämän vuoksi sen nimellä on kaupungissa jossain määrin huono kaiku.
Vankila suljettiin vuonna 1989. Tämän jälkeen linnaa on kunnostettu ja paikalla on suoritettu arkeologisia tutkimuksia.
Rakennus
pienoiskuva|Linnaa sisältä. pienoiskuva|Linnan pohjapiirros, ydinlinna tummanpunaisella ja vankilarakennukset sinisellä.
Linnoitus sijaitsee Áno Pólissa eli Thessalonikin vanhassakaupungissa kaupungin korkeimmalla kohdalla, antiikin ja keskiaikaisen akropoliin eli linnavuoren koillisosassa ja kaupunginmuureilla ympäröidyn alueen koilliskulmassa. Rakennuskokonaisuus koostuu kahdesta osasta, varsinaisesta keskiaikaisesta linnasta sekä sen ympärillä ja sisäpuolella olevista myöhemmistä rakennuksista, jotka ovat peräisin ajalta jolloin rakennus toimi vankilana.
Linnan seitsemään torniin viittaavasta nimestä huolimatta siinä on kymmenen tornia, viisi pohjoissivulla ja viisi eteläsivulla. Eteläsivun suuri porttitorni rakennettiin osmanivallan aikana. Vankilavaiheessa miesvankila toimi ydinlinnan sisäpuolelle lisätyissä rakennuksissa. Vankilaa varten linnanpiha on jaettu muureilla viiteen osaan, ja keskellä on vartiotorni. Linnanpihalla on myös muun muassa kirkko, joka toimi vankilan kirkkona. Ydinlinnan ulkopuolelle linnan eteläsivulle lisätyissä rakennuksissa toimivat muun muassa vankilan hallinto, sotilasvankila sekä naisvankila.
Sylwester Szmyd
Sylwester Szmyd (s. 12. maaliskuuta 1978 Bydgoszcz) on puolalainen maantiepyöräilijä. Hän aloitti ammattilaisuransa 2001, ja edusti pitkään italialaisjoukkueita: vuosina 2001–2002 Tacconi Sportia, 2003 Mercatone Unoaa, 2004 Saecoa, 2005–2008 Lamprea ja 2009–2012 Liquigasta, 2013-2014 Team Movistaria. Kaudesta 2015 lähtien hän kilpailee CCC-Sprandi-Polkowice:ssa. Hänen pääasiallisena tehtävänään on ollut toimia apuajajana tallinsa kapteeneille, mutta uudessa seurassaan hän saanee toimia myös kapteenina. Hän on parhaimmillaan etappikilpailuissa ja vuoristossa.
Saavutuksia
Lähteet: Cycling Archives, Cyclingbase
Kappa (vaatevalmistaja)
pienoiskuva|Kappan logo pienoiskuva|Kappan myymälä
Kappa on italialainen vaatevalmistaja, joka on keskittynyt urheiluvaatteiden ja -välineiden valmistukseen. Vaatteiden lisäksi Kappa valmistaa muun muassa jalkapallovarusteita, sekä esimerkiksi golftuotteita. Kappa on tunnettu logostaan, joka koristaa monen huippujalkapallojoukkueen peliasuja. Yhtiö perustettiin vuonna 1916 nimellä Maglificio Calzificio Torinese (MCT) Italian Torinossa ja nimeksi tuli Kappa vuonna 1967.
Ei lasten käsiin
Ei lasten käsiin on suomalaisen Popeda-yhtyeen kappale ja single, joka julkaistiin 7. kesäkuuta 2004. Popedan levy-yhtiö Poko Rekords tilasi kappaleen Risto Asikaiselta ja Ile Vainiolta kitaristi Costello Hautamäen pyynnöstä. Popeda sovitti kappaleesta omanlaisensa, raskaan rockin.
”Ei lasten käsiin” oli myös mukana syksyllä 2005 julkaistulla Popedan Häkää!-albumilla.
OTE:n torni
OTE:n torni on linkkitorni Thessalonikin kaupungissa Kreikassa. Sen korkeus on 76 metriä, ja se on Thessalonikin korkein rakennelma ja myös yksi koko Kreikan korkeimpia. Torni sijaitsee Thessalonikin messukeskuksen yhteydessä ja sen omistaa teleyhtiö OTE.
Nykyisin torni toimii linkkitornina monenlaisen tietoliikenteen käytössä. Sitä käyttää muun muassa OTE:n matkapuhelinyhtiö Cosmote. Torni on Thessalonikin tärkeimpiä maamerkkejä. Tornissa on pyörivällä lattialla varustettu näköalakahvila. Sen kiertoaika on 50 minuuttia.
Lauri Mikkola (jääkiekkovalmentaja)
Lauri Mikkola (s. 1. helmikuuta 1981 Oulu) on suomalainen jääkiekkovalmentaja, joka toimii Suomen alle 20-vuotiaiden jääkiekkomaajoukkueen päävalmentajana. Hän pelasi omalla pelaajaurallaan miesten pelejä vain yhden kauden Mestiksessä.
Ura
Mikkola aloitti jääkiekkoilun Kiimingin Riennossa. Hän siirtyi jo varhain juniorina Oulun Kärppiin. Kauden 2000–2001 Mikkola pelasi Rauman Lukon A-nuorissa, mutta hän palasi kaudeksi 2001–2002 Kärppiin. Kaudeksi 2002–2003 Mikkola siirtyi Mestiksen nousijajoukkue Kajaanin Hokkiin, Hän pelasi ainoaksi jääneellä miesten sarjoissa viettämällään kaudella 16 runkosarjaottelua ilman tehopisteitä.
Kaudella 2005–2006 Mikkola aloitti Kärppien C-nuorten SM-sarjajoukkueen apuvalmentajana ja kaudella 2007–2008 hän toimi joukkueen päävalmentajana johdattaen Kärpät kauden päätteeksi SM-hopeaan. Kaudeksi 2009–2010 Mikkola siirtyi seuran A-nuorten SM-liigajoukkueen apuvalmentajaksi Jari Laukkasen johtamaan valmennustiimiin. Hän voitti kauden päätteeksi A-nuorten Suomenmestaruuden. Kaudeksi 2011–2012 Mikkola nimettiin A-Kärppien päävalmentajaksi. Kaudella 2013–2014 hän johdatti joukkueen A-nuorten SM-hopeaan. Kauden 2015–2016 päätteeksi Mikkola palkittiin A-nuorten SM-liigan vuoden valmentajana Hannu Aravirta -palkinnolla.
Myös kuudennella A-nuorten päävalmentajakaudellaan 2016–2017 Mikkola johdatti Kärpät välieriin, mutta joukkue jäi lopulta neljänneksi hävittyään pronssiottelun Rauman Lukolle jatkoajalla lukemin 1–2. Hän oli kauden aikana myös helmikuussa 2017 viikon ajan Kärppien SM-liigajoukkueen valmennuksen mukana Kai Suikkasen apuvalmentajana, kun joukkueen vakituinen apuvalmentaja Mikko Manner oli Suomen alle 20-vuotiaiden maajoukkueen ja maalivahtivalmentaja Ari Hilli Suomen A-maajoukkueen mukana. Kärpissä pelasi samaan aikaan Mikkolan isoveli Ilkka.
SM-liigakauden 2016–2017 jälkeen, maaliskuussa 2017 Mikkola nimettiin Kärppien liigajoukkueen apuvalmentajaksi Mikko Mannerin johtamaan valmennustiimiin. Valmentajakuvion taustalla oli päättyneellä kaudella Kärppien päävalmentajana toimineen Kai Suikkasen potkut. Saman vuoden joulukuussa Mikkola teki joukkueen kanssa kaksivuotisen jatkosopimuksen. . Kaudella 2021-22 Mikkola aloitti Kärppien päävalmentajana Mannerin siirryttyä Ruotsalaisen Brynäs IF:n päävalmentajaksi, mutta sai potkut jo ensimmäisellä kaudellaan kun Lauri Marjamäki korvasi hänet helmikuussa 2022.
Muuta
Mikkolan isoveli Ilkka on kaikkien aikojen eniten Suomenmestaruuksia (8) voittanut jääkiekkoilija ja Kärppien entinen kapteeni. Painin EM-mestari 1993 ja Suomen Painiliiton ex-päävalmentaja Mikael Lindgren sekä ex-painija Åke Lindgren ovat veljesten serkkuja.
Peter Winquist
pienoiskuva|Peter Winquistin [[Pentikille suunnittelema Riekko-kermanekka.]] Jan Peter Winquist (s. 13. marraskuuta 1941 Tenhola) on Eckerössä Ahvenanmaalla asuva keramiikkataiteilija.
Winquist opiskeli keramiikkaa Göteborgin taideteollisuuskoulussa vuosina 1963–67. Hän toimi suunnittelijana Arabian tehtaalla vuosina 1967–74 sekä Pentikillä muotoilijana ja taiteellisena johtajana vuosina 1974–1983. Hän suunnitteli Pentikille muun muassa Halla-astiaston ja toimi Posiolla keramiikkakoulun rehtorina 1980-luvulla. Winquist on toiminut myös alan konsulttina ja neuvonantajana Libanonissa ja Ahmedabissa. Hän voitti Faenza (EH) -astiastolla kultamitalin vuonna 1971 Italiassa Faenzan keramiikkabiennaalissa. Hän sai myös valtion taideteollisuuspalkinnon vuonna 1976 ja Ahvenanmaan kulttuuripalkinnon 1994.
Vuodesta 1998 lähtien Winquistillä on ollut oma keramiikkastudio ja hän on toiminut Eckerön posti- ja tullitalon toiminnanjohtajana ja osa-aikaisena projektijohtajana historiallisessa postitien hankkeessa.
Winquist oli naimisissa muotoilija Anja Winquistin kanssa.
Pyhän Tituksen kirkko
Pyhän Tituksen kirkko voi viitata seuraaviin kirkkoihin:
WLM
WLM voi tarkoittaa seuraavia asioita:
Payne Stewartin lento-onnettomuus
Payne Stewartin lento-onnettomuus tapahtui maanantaina 25. lokakuuta 1999 kello 12.13, kun Sunjet Aviationin operoima Learjet 35A putosi polttoaineen loppumisen takia pellolle noin 20 kilometriä Yhdysvaltain Etelä-Dakotan osavaltion Aberdeenin kaupungista länteen. Kaikki koneessa olleet neljä matkustajaa ja kaksi miehistön jäsentä saivat surmansa. Yksi kuolleista oli ammattigolfari Payne Stewart.
Willy Stephanus
Willy Patrick Stephanus (s. 26. kesäkuuta 1991) on namibialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan keskikenttä.
Payne Stewartin lento-onnettomuus
Kone
Payne Stewartin Learjet 35A -kone oli rekisteriltään N47BA. Kone teki ensilentonsa vuonna 1976.
Matkustajat ja miehistö
Koneessa oli golffari Payne Stewart, hänen agenttinsa Van Ardan ja Robert Fraley sekä golfarkkitehti Bruce Borland.
Willy Stephanus
Suomeen Stephanus saapui kesällä 2017 ja pelasi Kakkosen AC Kajaanissa ja oli mukana Ykköseen nousseessa seurassa. Syksyllä 2017 Stephanus teki 1+1 - sopimuksen AC Kajaanin kanssa eli kaudella 2018 hän pelaa Suomen Ykköstä.
Payne Stewartin lento-onnettomuus
Matkustajat ja miehistö
Koneen lentäjinä olivat 42-vuotias kapteeni Michael Kling ja 27-vuotias perämies Stephanie Bellegarrigue.
Willy Stephanus
Willy Stephanus on edustanut kotimaansa Namibian maajoukkueessa 19 ottelua ja osallistunut joukkueessa MM-karsintoihin. Maaleja on syntynyt kaksi.
Payne Stewartin lento-onnettomuus
Lento
Kun kone oli lentänyt melkein neljä tuntia ja yli puolet Yhdysvalloista luoteeseen päin Orlandosta, sen polttoaine loppui kello 12.13. Kone putosi pellolle ja syttyi tuleen.
Onnettomuuden syyt
Paineistuksen häviämisen syytä ei ole vielä saatu selville. Onnettomuuden osasyy oli epäonnistuminen hätähapen saannissa.
Lotte Brott
Charlotte "Lotte" Brott (o.s. Goetzel; 8. helmikuuta 1922 Mannheim – 6. tammikuuta 1998 Montreal) oli saksalaissyntyinen, kanadalaistunut sellisti. Hänen vanhempansa olivat yrittäjiä, jotka rohkaisivat häntä aloittamaan sellonsoiton opiskelemisen kahdeksan vuoden iässä. Hänet lähetettiin natseja pakoon Sveitsiin, jossa hän sai Zürichin konservatoriosta diplominsa vuonna 1939. Hänen opettajanaan oli Emanuel Feuermann.
Heinäkuussa 1939 Brott palasi yhteen vanhempiensa kanssa Montrealissa, Kanadassa. Häntä opetti Montrealissa Jean Belland ja Toronton yliopistossa Zara Nelsova. Molemmilla kerroilla hän opiskeli stipendin turvin. Hän oli Montrealin sinfoniaorkesterin jäsen vuodesta 1941 ja seurasi vuonna 1942 Jean Bellandia McGill-jousikvartetin sellistinä. Myöhemmin kvartetti kasvoi McGillin kamariorkesteriksi. Brott meni vuonna 1943 naimisiin Alexander Brottin kanssa ja teki yhteistyötä muiden muassa John Newmarkin sekä Walter Joachimin kanssa. Myöhemmällä urallaan Brott toimi eri orkestereissa hallinnollisissa tehtävissä.
Vuonna 1988 Brottista tehtiin Maltan ritarikunnan Dame of Grace ja vuonna 1990 Kanadan ritarikunnan jäsen. Hän oli myös Québecin ritarikunnan ritari vuodesta 1996.
Visigoottien valtakunta
Liittolaiskuningaskunta
Visigoottien kuningas Alarikin kuoltua vuonna 411 hänen seuraajansa Ataulf johdatti visigootit laajoille alueille Etelä-Galliaan ja 415 Hispaniaan. Arvellaan, että Pyreneiden niemimaalle muutti 200 000 visigoottia. He koostuivat sotilaista, viljelijäperheistä ja kirkonmiehistä. Muuttajista muodostui uuden valtion yläluokka. Kantaväestön muodostaneet hispanoroomalaiset eivät ryhtyneet kovinkaan merkittävään vastarintaan.
Valloittamilleen alueille perustettiin visigoottien valtakunta. Vuonna 418 roomalainen patriisi, sittemmin keisari Constantius III kutsui visigootit Akvitaniaan Rooman foederateiksi eli liittolaisiksi. Sinne siirtyneiden visigoottien päällikkö Wallia kuoli kuitenkin pian heidän asetuttuaan Akvitaniaan. Hänen seuraajansa oli Teoderik I, joka johti vuonna 451 visigootit Katalaunien kenttien taisteluun roomalaisten liittolaisina. Teoderik I sai taistelussa surmansa.
Toulousen kuningaskunta
Visigootit säilyivät Rooman foederateina vuoteen 475, jolloin Teoderik I:n poika Eurik julistautui itsenäiseksi kuninkaaksi. Visigootit perustivat kuningaskunnan eteläiseen Galliaan, jonka pääkaupungiksi tuli Toulouse. Espanjassa visigootit työnsivät sveebit takaisin Galiciaan ja valloittivat Tarraconensisin ja osan Lusitaniaa. Eurikin aikana visigoottien valtakunta saavutti suurimman laajuutensa, ja ulottui Loiresta Pyreneille. Eurikia seurasi valtaistuimella hänen poikansa Alarik II, joka sai surmansa Vouillén taistelussa vuonna 507, jolloin Klodvigin johtamat frankit löivät Gallian visigootit lopullisesti.
Hispanian kuningaskunta
Kun frankit olivat valloittaneet visigoottien Gallian alueet, joutuivat visigootit työntymään syvemmälle Espanjaan. Lopulta visigoottien hallituspaikaksi vakiintui Toledo (Toletum). Samaan aikaan Bysantin keisari Justinianus käytti hyväkseen germaanikansojen keskinäistä kamppailua ja otti Bysantin valtakunnan haltuun Espanjan itä- ja etelärannikot.
Toledon katolinen kuningaskunta
Visigoottien sulautuminen kantaväestöön oli aluksi hidasta. Ensimmäinen syy oli uskonnollinen. Visigootit olivat harhaoppisiksi julistettuja areiolaisia. Kuningas Leovigild yritti käännyttää katoliset piispat areiolaisuuteen, mutta sai aikaan vakavan kapinaliikkeen. Hänen poikansa Rekared I kääntyi katolilaisuuteen ja sai myös areiolaiset piispat kääntymään. Asiasta pidettiin myös kokous Toledossa vuonna 589. Kokouksen jälkeen määrättiin kaikkia hylkäämään areiolaisuus.
Toinen syy oli lainsäädäntö. Seka-avioliitot visigoottien välillä oli ensin kielletty. Kun visigootit kääntyivät katolilaisuuteen, ei uskonnollista estettä enää ollut. Seka-avioliitot alkoivat yleistyä nopeasti 500-luvun lopulla.
Aluksi visigootit hallitsivat itseään omien perinteisten lakiensa pohjalta. Kuningas Leovigildin hallituskaudesta alkaen, vuodesta 586, noudatettiin kuitenkin kumpaakin väestönryhmää koskenutta lakia. Kuningas Recceswinthin aikana julkaistiin lakikokoelma, joka pohjasi sekää roomalaisten että visigoottien lakeihin. Tämä kokoelma oli merkittävä lakikokoelma läpi Espanjan keskiajan. Valtakuntaa hallittiin pitkälti roomalaisten muodostaman aluejaon pohjalta.
Visigoottien valtakunnan merkittävin oppinut oli Isidorus Sevillalainen joka eli noin vuosina 570- 636. Hän oli kiinnostunut antiikin kulttuurin säilyttämisestä. Hänen suursaavutuksensa oli 20 osainen teos nimeltä Etymylogiae, jossa hän käsitteli latinankielen sanojen juuria. Se on nykylukijalle alkukantainen, mutta kuitenkin tärkeä teos kuvaillessaan antiikin aikoja. On huomattava, että roomalainen hallinto ja kulttuuri säilyivät jossakin määrin visigoottien valtakunnassa.
Valtakunnan pysyvänä heikkoutena oli sen vallanperimysjärjestyksestä johtunut epävakaus. Kuninkuus ei ollut perinnöllinen, vaan kuningas valittiin vaaleilla. Tilanne johti usein verisiin valtakamppailuihin; kaksi kuningasta, vuosina 531 ja 555 murhattiin. Moni kunnianhimoinen aatelinen ei hyväksynyt valituksi tullutta kuningasta ja keräsi yksityisarmeijan ja taisteli uutta kuningasta vastaan. Kun arabit ja berberit hyökkäsivät vuonna 711 Pyreneiden niemimaalle, oli käynnissä usean osapuolen valtakamppailu. Yhtenäiseen vastarintaan ei kyetty ja valloittajat saivat lähes koko niemimaan haltuunsa ilman merkittävää vastarintaa.
The Barbie Murders
Vastaanotto
Toni Jerrman kirjoitti Tähtivaeltaja-lehdessä 1/1986 kokoelman olevan loistava. Tarinat eivät ole ajatuksiltaan maata kaatavia, mutta ”tavallista” viihdescifiä parhaimmillaan. Tarinankuljetus on jäntevää ja luontevaa. Tarinoiden lajit vaihtelevat rikostarinoista nuortenkirjallisuuteen aikuisille. Varley suorastaan tuhlaa omaperäisiä ajatuksia.
Vuosi elämästä
Vuosi elämästä on vuonna 2010 valmistunut brittiläinen draamaelokuva, jonka on käsikirjoittanut ja ohjannut Mike Leigh. Elokuvan keskeisiä rooleja näyttelevät Lesley Manville, Jim Broadbent ja Ruth Sheen. Ensi-iltansa elokuva sai vuoden 2010 Cannesin elokuvafestivaaleilla Palme d’or -kilpailusarjassa.
Juoni
Psykologi Gerri ja geologi Tom ovat olleet vuosikymmeniä naimisissa ja heidän harmoninen liittonsa on saapumassa elämän iltaan. Työn lisäksi sisältöä elämään tuo puutarhapalstan hoitaminen ja sen antimista nauttiminen. Vuodenaikojen mukaan neljään jaksoon jakautuva elokuva kertoo pääparista ja heidän ystävistään, perheenjäsenistään ja työtovereistaan; etenkin muut kuin Gerri ja Tom kohtaavat yksinäisyyttä, etsintää, rakastumista ja menetystä.
Arvioita
Uuden Suomen Mikko Pielan mielestä ”tässä on Tshehovin näytelmien tapaan klassikon aineksia”. Veteraaniohjaaja Leighin Vuosi elämästä on hänestä kypsän ihmisen teos: syvästi humaani ja viisas elokuva. Pieni muoto on Pielan arvion mukaan ”täytetty suurilla rakkauden, kuoleman ja luopumisen aiheilla, alkoholismista ja yksinäisyydestä puhumattakaan”.
Episodi-lehden Essi Peltola arvioi Leighin rakentaneen ”hienovaraisen ja monivivahteisen draaman, jossa jokainen kaipaava katse ja epävarma tai liioitellun määrätietoinen kahvikupin nosto mutruisille huulille on merkityksellinen”. Peltolan mukaan elokuva on ”läpitunkevan kokonaisvaltainen tutkielma inhimillisyydestä ja tavallisista ihmisistä, joista useimmat ovat liiankin todellisia, raadollisen aitoja”.
Only by the Night
Only by the Night on yhdysvaltalaisen rockyhtye Kings of Leonin neljäs studioalbumi, joka julkaistiin syyskuussa 2008. Albumi ylsi Britannian albumilistalla listaykköseksi ja kotimaassaan Yhdysvaltain Billboard 200-listan sijalle 4. Only by the Nightilta julkaistiin singlenä kuusi kappaletta.
Air BVI
Air BVI (IATA: BL ) oli Brittiläisillä Neitsytsaarilla toiminut lentoyhtiö. Se aloitti lennot elokuussa 1971 BN-2 Islander -koneilla. Vuonna 1975 laivastoon lisättiin Douglas DC-3 -koneita, jotka korvattiin vuonna 1985 Dan-Airilta vuokratuilla HS 748 -koneilla. Air BVI lensi Tortolan saarelta muualle Brittiläisille Neitsytsaarille sekä Yhdysvaltain Neitsytsaarille, Puerto Ricoon ja Antiguaan. Yhtiö meni konkurssiin vuonna 1991.
Laivastohistoria
Toimintansa aikana Air BVI käytti seuraavia konetyyppejä (käyttöönottovuosi sulkeissa):
Kohteet
Talvella 1980–1981 Air BVI lensi kuuteen kohteeseen.
Selin
Selin on muun muassa seuraavien henkilöiden sukunimi:
Barcelona: A Love Untold
Barselona: A Love Untold ensi-iltansa saanut filippiiniläinen tagaloginkielinen draamaelokuva, jonka on ohjannut Olivia Lamasan.
Pyhän Georgioksen katedraali (Náfplio)
pienoiskuva|vasen|Kirkon kattomaalauksia. Kirkko on rakennettu arviolta 1500-luvun alussa kaupungin ensimmäisen venetsialaisvallan aikana. Turkkilaisten vallattua kaupungin vuonna 1540 se muutettiin moskeijaksi. Rakennus palautettiin kirkoksi vuonna 1686 alkaneella toisella venetsialaiskaudella ja muutettiin moskeijaksi uudelleen toisella osmanikaudella. Kaupungin vapauttamisen vuonna 1822 jälkeen se muutettiin ortodoksiseksi kirkoksi. Kirkossa toimitettiin muun muassa monien Kreikan vapaussodassa kaatuneiden merkkihenkilöiden hautajaiset, mukaan lukien arkkipiispa Germanos (1824) sekä sotapäällikkö Dimítrios Ypsilántis (1832), joka on myös haudattu kirkkoon. Siellä pidettiin myös Ioánnis Kapodístriaksen hautajaiset vuonna 1831. Kirkosta tuli Náfplion katedraali vuonna 1834.
Kirkko on muodoltaan kupolilla varustettu basilika. Sen kellotorni ja nartheks lisättiin vuonna 1834. Kirkon seinä- ja kattomaalaukset on tehty läntisellä tyylillä. Viimeistä ehtoollista esittävä maalaus jäljittelee Leonardo da Vincin tunnettua maalausta.
Punasolmukki
Punasolmukki (Spergularia rubra, myös Spergula rubra) on pienikokoinen, monenlaisissa kulttuuriympäristöissä tavattava kasvi. Suomessa lajia voi tavata suurimmassa osaa maata.